**Roal Kyllingstad** (født 14. september 1942 i Sandnes) er en norsk tegner, maler og billedkunstner. Han er spesielt kjent for pastellbilder i fotorealistisk stil. Kyllingstad er representert i flere norske kunstmuseer, blant annet i Nasjonalmuseet for kunst, arkitektur og design. 

Den første utdannelsen var fra reklamelinjen ved Stavanger Yrkesskole (1961-64), deretter fra Statens kunstakademi (1971-73). Kyllingstad har mottatt en rekke stipend, både fra private, kommune, fylke og stat. 

I 1967 debuterte Kyllingstad på Vestlandsutstillingen med et abstrakt maleri «Påske». Bildet ble innkjøpt av Nasjonalmuseet.

I de første tiårene som kunstner malte Kyllingstad akvareller. Motivene var hentet fra urbane landskap, med fabrikkområder, ferjekaier og jernbaneanlegg. Som regel var bildene uten mennesker. «*Mennesker vil ta for mye oppmerksomhet. Jeg vil at man skal bli opptatt av hele billedflaten*». Fra omkring 1980 gikk han over til å bruke pastellkritt. Motivene ble nå også hentet innendørs, i fra butikkvindu, butikkinteriører og tomme kontorlokaler. 

Bildene til Kyllingstad er ekstremt realistiske, med et overflod av detaljer. Inspirasjon er hentet fra Gerhard Richter og Richard Estes. Utgangspunktet er ofte et fotografi eller en collage av fotografi. Framstillingen henter elementer fra kubisme. 

Kyllingstad har tegnet kommunevåpenet til Sola kommune, godkjent i statsråd 12. februar 1982.

I 2010 var Kyllingstad ONS-artist på utstillingen Offshore Northern Seas i Stavanger.

Kunstneren er bosatt i Stavanger.

Separatutstillinger
-------------------

Fra kunstnerens egen CV:

* 1974 Kunstnerforbundet, Oslo
* 1976 Kunstnerforbundet, Oslo
* 1978 Galleri Dobloug, Oslo
* 1981 Galleri Koloritten, Stavanger
* 1985 Galleri Dobloug, Oslo
* 1989 Galleri Dobloug, Oslo
* 1992 Galleri Dobloug, Oslo
* 1993 Galleri Langegaarden, Bergen
* 1993 Galleri Sølvberget, Stavanger
* 1995 Galleri Dobloug, Oslo
* 1998 Galleri Dobloug, Oslo
* 1998 Rogaland kunstmuseum, Stavanger
* 2001 Galleri Dobloug, Oslo
* 2004 Galleri Dobloug, Oslo
* 2006 Galleri Dobloug, Oslo
* 2008 Kunstnerforbundet, Oslo
* 2009 Galerie Opdahl, Berlin
* 2010 Galleri Opdahl, ONS-utstilling, Stavanger
* 2012 Galleri Dobloug, Oslo
* 2012 Stavanger kunstmuseum

Stipend
-------

* 1969 Stavanger kommunes kulturstipend
* 1970 Inger og Edvard Munchs legat
* 1978 Statens 3-årige arbeidsstipend
* 1980 Ingrid Lindbäck Langaards fond
* 1981 Statens illustrasjonsfond
* 1981 Rogaland fylkes kulturstipend
* 2010 BKH kunstnerstipend
* 2012 Billedkunstnernes vederlagsfond

Referanser
----------

1. ↑   Autorités BnF, BNF-ID 14540055p, catalogue.bnf.fr, besøkt 30. desember 2019[Hentet fra Wikidata]
2. 1 2  Stavanger Aftenblad. 1. juni 2012. *Forvandler det trivielle til abstrakt kunst*
3. 1 2  ons.no: ONS artist 2010 Arkivert 13. oktober 2012 hos Wayback Machine. Besøkt 5. juni 2012
4. ↑  Roal Kyllingstads hjemmeside Arkivert 24. april 2012 hos Wayback Machine.. Kunstner-CV. Besøkt 5. juni 2012.

Eksterne lenker
---------------

* Roald Kyllingstads hjemmeside. Besøkt 5. juni 2012.

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** BIBSYS **·** VIAF **·** LCCN **·** ISNI **·** BNF **·** BNF (data) **·** KulturNav
 |